### | | | | --- | --- | | | | | --- | | **Byråd** 29. august 2017 Sagsnr. 710-2016-10613 Dok.nr. 710-2017-185894 Philip Iversen | | 102.                Godkendelse af forsøg efter lov om frikommunenetværk - Åbent

###

|  |  |
| --- | --- |
| Tidl. politisk behandling | BY, 29.11.16, pkt. 187 |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til igangsættelse af
fem konkrete frikommuneforsøg i [adresse].

Byrådet godkendte 29. november 2016, at Favrskov Kommune
indgik i ansøgningen til fem konkrete frikommuneforsøg. Folketinget har på
baggrund af de forskellige forsøgsansøgninger nu vedtaget lov om
frikommunenetværk, som trådte i kraft 1. juli 2017. Loven giver [adresse]
Kommune mulighed for at gennemføre forsøg i perioden frem til 31. december 2021
med det formål at opnå en bedre opgaveløsning til gavn for borgerne gennem
effektiviseringer, regelforenklinger og bedre styring i kommunen.

Der ønskes igangsat fem forsøg. De tre af forsøgene er organiseret
i netværket ”Bedre styring af udgifterne på det specialiserede socialområde”
(Favrskov-netværket) og gennemføres i samarbejde med Silkeborg, Aabenraa,
Skive, Holstebro, Herning og [adresse]. De øvrige to forsøg er organiseret
i netværket ”Billige boliger og fleksible boligløsninger”
(Høje-Taastrup-netværket) og gennemføres med [adresse], København, Randers,
Roskilde og [adresse] kommuner.

**Forsøg i netværket ”Bedre styring af udgifterne på det
specialiserede socialområde”**

Det første forsøg handler om brug af teknologiske
hjælpemidler som supplement til pædagogisk støtte og omsorg i tilfælde, hvor
borgeren ikke modsætter sig brugen af teknologiske hjælpemidler, men hvor
borgeren ikke er i stand til at give et informeret samtykke dertil. Forsøget
giver mulighed for at afprøve personlige alarm- eller pejlesystemer og
situationsbestemt video-, audio- og bevægelsesovervågning (f.eks. trædemåtter)
hos borgere med betydelig og varig nedsat funktionsevne. Dette kunne fx være
relevant i relation til demente borgere.

Det andet forsøg vedrører tilkøbsydelser og hjemmehjælp
efter servicelovens § 83 (personlig og praktisk hjælp) og § 85
(socialpædagogisk støtte). Forsøget giver mulighed for, at borgere, der er
visiteret til ydelser vedrørende personlig og praktisk hjælp samt
socialpædagogisk støtte, får mulighed for at tilkøbe flere af de visiterede
ydelser eller andre ydelser omfattet af servicelovens §§ 83 og 85. For at blive
omfattet af forsøget er det en betingelse, at borgeren allerede er visiteret til
en eller flere ydelser efter servicelovens § 83 og/eller § 85, samt at de
tilkøbte ydelser ikke træder i stedet for ydelser, som borgeren omkostningsfrit
har krav på. En sådan ydelse kunne fx være tilkøb af ledsagelse i forbindelse
med ferier.

Det tredje forsøg giver mulighed for, at Favrskov Kommune
kan beslutte at flytte borgere med betydelig og varig nedsat psykisk
funktionsevne, der ikke modsætter sig en flytning, men som mangler evnen til at
give informeret samtykke, hvis borgerens værge giver sin accept. Dermed er
kravet om inddragelse af statsforvaltningen fjernet.

**Forsøg i netværket ”Billige boliger og fleksible
boligløsninger”**

Det fjerde forsøg giver adgang til at tilbyde borgere i ældre-
og ungdomsboliger en tidsbegrænset lejekontrakt i op til to og et halvt år.
Forsøget giver ikke mulighed for at udleje almene plejeboliger som fx boligerne
på Harebakken eller Simon Nørgaard midlertidigt. Ved almene plejeboliger er der i stedet
skabt mulighed for at opsige lejemålet.

Dette kan kun ske efter en individuel konkret vurdering, og
når den enkelte borgers udvikling tilsiger det. Herudover skal en række nærmere
betingelser i lov om frikommunenetværk være opfyldt.

Det femte forsøg indebærer, at der kan gives et midlertidigt
huslejetilskud i forbindelse med udlejning af ældre- og ungdomsboliger på
grundlag af tidsbegrænsede lejekontrakter.

Der henvises i øvrigt til vedlagte bilag ”Oversigt over nuværende
regler og muligheder i kraft af lov om frikommunenetværk” for en uddybende
beskrivelse af, hvilke forskelle lov om frikommunenetværk gør i praksis.

Der vil i samarbejde med de andre kommuner blive nedsat implementeringsgrupper
med repræsentanter fra de involverede områder, hvilket primært for [adresse]
Kommunes vedkommende vil være handicap- og psykiatriområdet samt ældreområdet.

Inden forsøgene igangsættes skal en projektbeskrivelse for
de enkelte forsøg udarbejdes, indsendes og godkendes af det relevante
ressortministerium.

**VURDERING**

Social og Sundhed vurderer, at frikommuneforsøgene med
hjemmel i lov om frikommunenetværk giver gode muligheder for at erhverve
erfaringer med nye løsninger, der giver en bedre service for borgerne og bidrager
til en mere effektiv opgaveløsning.

Frikommuneforsøgene, som Favrskov Kommune er en del af,
fjerner nogle af de barrierer og udfordringer, som har været en begrænsning i
at kunne levere en optimal service til borgerne.

Det er ikke muligt på nuværende tidspunkt at estimere, hvor
mange borgere i [adresse], der vil drage fordel af forsøgene.
Forventningen er, at forsøget med mulighed for tilkøb af ydelser efter
servicelovens §§ 83 og 85 vil få det største omfang, da målgruppen omfatter
borgere fra både handicap- og psykiatriområdet samt ældreområdet. Samtidig har
muligheden for at tilkøbe ydelser længe været efterspurgt som en mulighed
blandt borgerne og deres pårørende.

Social og Sundhed har modtaget høringssvar fra Ældrerådet
26. juni 2017 og Handicaprådet 25. juli 2017, som er vedlagt som bilag.

Ældrerådet støtter i deres høringssvar op om igangsættelsen
af frikommuneforsøgene. Ældrerådet peger på, at det er vigtigt, at forsøgene
igangsættes, således at fokus stadig er på borgerens bedste, og at både borger
og nærmeste pårørende så vidt mulig inddrages. Social og Sundhed er enig i
Ældrerådets betragtning.

Handicaprådet fremhæver i deres høringssvar, at der bør være
opmærksomhed på de svageste borgeres retssikkerhed, og at forsøgene ikke
iværksættes primært af økonomiske hensyn, men at det sikres, at borgerne forsat
kan leve et liv, så tæt på normalområdet som muligt. Social og Sundhed bemærker
i forhold til dette, at frikommuneforsøgene finder sted i overensstemmelse med
lovgivningen og retsgarantier på området, herunder fx klageadgang, som sikrer
borgernes retssikkerhed.

Handicaprådet ønsker en løbende orientering om
frikommuneforsøgene og opfordrer herudover til, at der nedsættes et udvalg med
repræsentanter fra Handicaprådet og Ældrerådet, som skal følge de sager, der er
omfattet af frikommuneforsøgene. Social og Sundhed er enig med Handicaprådet i,
at Handicaprådet og Ældrerådet løbende skal orienteres generelt om status for
frikommuneforsøgene efter aftale med det enkelte råd. Social og Sundhed
vurderer på denne baggrund, at der ikke er behov for at nedsætte et udvalg på
tværs af de to råd.

**ØKONOMI**

Det forudsættes, at deltagelse i frikommuneforsøgene som
udgangspunkt kan gennemføres inden for de eksisterende budgetrammer.

**INDDRAGELSE**

Gennemførelse og evaluering af forsøgene sker i samarbejde
med de øvrige kommuner i netværkene.

Sagen har været i høring i Handicaprådet og Ældrerådet, jf.
ovenfor og vedlagte bilag.

**INDSTILLING**

Direktøren for Social og Sundhed indstiller til Byrådet:

1. At de fem beskrevne
konkrete frikommuneforsøg igangsættes i [adresse] inden for rammerne af
lov om frikommunenetværk.

**BESLUTNING**

***Social- og Sundhedsudvalget, 8. august 2017:***

Fraværende:Ingen

Indstilles godkendt.

***Økonomiudvalget, 22. august 2017:***

Fraværende:Ingen

Indstilles godkendt.

**Bilag**

|  |  |
| --- | --- |
| Overblik over frikommuneansøgninger august 2017 | 710-2017-145487 |
| Oversigt over nuværende regler og muligheder i kraft af lov lov om frikommunenetværk | 710-2017-141406 |
| Høringssvar fra Handicaprådet | 710-2017-173173 |
| Høringssvar fra Ældrerådet | 710-2017-162401 |